  Виталий Пронин Дружинникъёслы куд-ог интыосын отпусксы вӧзы ватсаса 3 нунал сётӥське.Москваын югдурез утьыны зол юртто калык дружинаос. Асьмелы соослэсь адӟем кароно.Ас вакытаз Удмуртиын но калык дружинаос умой ужазы. Соос тыршизы шаерысьтымы бадӟым предприятиос чотын. Аръёс ортчемъя дружинникъёсты возьыны заводъёслэн моӵсы ӧз тырмы ни.Москваысь калык дружинаослэн штабенызы кивалтэ запасысь генерал-майор Владимир Семерда. Солэн верамезъя, дружинникъёс полицейскойёсын ӵош љытлы быдэ 4 час џоже город ульчаостӥ ветло, йыртэмасьёсыз кырмыны юртто. Ӵем дыръя дружинниклэсь ужзэ быдэсъяло югдурез утён удысысь ветеранъёс.- Котькуд дружинник толэзь куспын одно ик ужаны кулэ куинь смена быдэн 4 часэн. Ваньзылы город транспортын дунтэк ворттылыны луонлык сётћське, - шуэ Владимир Семерда. - Быдэс Россиысь дружинникъёслы кун ласянь юрттэт мед висъяськысал. Угось югдурез утён - кунлэн сюлмаськонэз.Москвалэн Правительствоез арлы быдэ калык дружинаослы 100 миллион манет висъя. Озьы дружинникъёс араз 18 сюрс пала йыружез шараяны юртто. Югдурез эскеронэ, пе, мыло-кыдо пырисько нылкышноос но.Москваысь куно сяна, ас ужан амалъёсынызы тодмаӥћз Татарстанысь егитъёслэн «Форпост» центренызы кивалтӥсь Андрей Рыбаков. Отын бадњым саклык висъяло Атыкай музъемез гажан мылкыд пыџатонлы. Та центре ветлћсь егитъёс пќлысь тросэз шумпотыса армие мыно но бќрысь югдурез утисьёслэн радъёсазы ужаны кутско.Ижысь дружинникъёс уженызы ушъяськыны уг быгато на. Со нырысь ик герӟаськемын коньдон ӧвӧлэн. Со сярысь вераз Ижысь калык дружинаен кивалтӥсь Рустам Маликов. Со вакытэ ик Ижевскын њеч ужа «Калык патруль» огазеяськон. Солэн ужаз пырисько сюресъёс вылын югдурез њечомытон сярысь сюлмаськись адямиос. Куддыръя соос авариосы ГИБДД-ын ужасьёслэсь вазьгес но вуо. Ужамзы понна нокыџе коньдон уг басьто. Дежурствоосы потало ваньмем дыръязы.Шаерысьтымы калык дружинаослэн штабзылэн секретарез Светлана Селева верамъя, дружинникъёслы куд-ог интыосын отпусксы вӧзы ватсаса 3 нунал сётӥське. Глазов пединститутысь дружиналэн ужамез сярысь вераз Г. Корепанов, Кияса ёросысь калыклэн югдурез утёнэ пыриськемез сярысь - Ирина Рыболовлева. Та ужпумез сэрттон-пертчон сярысь азьланяз пыр-поч малпаськоно на, Москваослэсь ужамзэс лыдэ басьтоно.Александр Кирилин   Теги: Удмуртиезазинтон  